jkorsvik/nowiki_second_scrape_merged huggingface dataset:
Absolutt differens

Absolutt differens er absoluttverdien til differensen mellom to tall, det vil si forskjellen mellom to tall hvor en ser bort fra fortegnet, slik at resultatet alltid er større enn eller likt null. Matematisk noteres den absolutte differensen mellom x og y som 
  
    
      
        
          |
        
        x
        −
        y
        
          |
        
      
    
    {\displaystyle |x-y|}
  . Følgende er alltid sant:

  
    
      
        
          |
        
        x
        −
        y
        
          |
        
        =
        
          |
        
        y
        −
        x
        
          |
        
        ≥
        0
      
    
    {\displaystyle |x-y|=|y-x|\geq 0}
Sølvsmed

En sølvsmed er en håndverker som jobber med gjenstander i sølv.  Utdanningen i Norge er to år i skole og to år i lære i bedrift.
Tradisjonene for å smi og forsire i sølv er svært gamle i Norge. Dette bekreftes av en rekke gamle arvestykker som er datert helt tilbake til middelalderen, som drikkehorn eller brudekroner. 
Da sølvgruvene på Kongsberg ble funnet, ble det nedlagt forbud mot at sølv herfra skulle sendes noe annet sted enn til kongen i København. Allikevel greide bøndene og kunsthåndverkerne i dalene omkring å smugle ut en god del av kongsbergsølvet, slik at de hadde noe å arbeide med. I årenes løp kom det innflyttere til Telemark fra Tyskland som hadde med seg solide håndverkstradisjoner. En av de mest kjente er Mikkel Mandt, som fikk en stor etterslekt av begavede kunsthåndverkere i Vest-Telemark. 
I dag smis det i sølv på tradisjonell basis i Telemark og Setesdal. Sølvsmedlinja ligger i Valle, og er knyttet til Setesdal videregående skole.


== Utdanning ==
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og gullsmedhåndverk.
Sølvsmedfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Se også ==
Gullsmed
Juvelér


== Referanser ==


== Eksterne lenker ==
Utdanning.no sin yrkesbeskrivelse av sølvsmed
Utdanning.no sin yrkesbeskrivelse av filigranssølvsmed
Design og håndverk – Sølvsmed
Opplæringskontoret for søm og små verneverdige fag
Glasshåndverker

En glasshåndverker (ofte kalt glassblåser) er en håndverker som former glass for pryd- og nyttegjenstander, og linseemner til optisk industri.  Faget er flere tusen år gammelt.
Utdanningen i Norge er ett år på skole og tre år i lære i bedrift.
Glasshåndverkerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Referanser ==


== Se også ==
Glassblåsing


== Eksterne lenker ==
Utdanning.no sin yrkesbeskrivelse av glasshåndverker
Opplæringskontoret for søm og små verneverdige fag
Arbeidsinnvandring til glassverkene på 1700-tallet, artikkel hos Norgeshistorie.no
Maskør- og parykkmaker

En maskør- og parykkmaker er en håndverker som lager parykker og løshår, skjegg, barter, masker og lignende til teater, opera og film.


== Utdanning ==
I Norge i dag er utdannelsen til dette yrket innen utdanningsprogrammet design og håndverk. Elever må gå et år på skole og tre år i lære i bedrift eller man kan ta frisørfaget andre året for så å gå ut i lære. Grunnen til at det er mulig å ta frisørfaget er at man da lærer klipping, farging osv. Første skoleåret er Vg1 design og håndverk.
Maskør- og parykkmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Referanser ==


== Eksterne lenker ==
Utdanning.no sin yrkesbeskrivelse av maskør- og parykkmaker
Design og håndverk – Maskør og parykkmaker
Opplæringskontoret for søm og små verneverdige fag
Hans Erik Ødegaard

Hans Erik Ødegaard (født 20. januar 1974) er en norsk fotballtrener og tidligere fotballspiller som er hovedtrener for Sandefjord Fotball.Han spilte for Sandefjord Fotball og Strømsgodset Toppfotball. Hans posisjon på banen var sentral midtbane. Overgangen fra Strømsgodset til Sandefjord skjedde 12. desember 2003. Etter ankomsten til Vestfold i 2004 ble han satt rett på A-laget og spilte fast i noen sesonger. Men etter 2006-sesongen slet han med skader, og valgte sommeren 2007 å terminere kontrakten med Sandefjord.Han tok økonomisk utdannelse mens han spilte fotball.Han var assistenttrener i Mjøndalen Idrettsforening under Vegard Hansen fra 2009 til januar 2015, og var med på opprykket til Tippeligaen i 2014. Han ble trener/spillerutvikler i Real Madrids ungdomssklubb samtidig som sønnen Martin Ødegaard signerte for klubben.


== Referanser ==


== Eksterne lenker ==
(en) Hans Erik Ødegaard – Transfermarkt 
(en) Hans Erik Ødegaard – Transfermarkt (manager) 
(en) Hans Erik Ødegaard – FBref
Ѕ

Denne artikkelen omhandler den kyrilliske bokstaven Ѕ. For den latinske bokstaven av samme utseende, se S.Ѕ (minuskel: ѕ) er en bokstav i det kyrilliske alfabetet, brukt i makedonsk der den representerer lyden [dz]; den fantes imidlertid allerede i det tidlige kyrilliske alfabetet.
HTML-koden er &#1029; for stor bokstav, og &#1109; for liten bokstav.
З

Denne artikkelen omhandler den kyrilliske boksaven З. For tallet med likt utseende, se 3 (tall), for årstallet, se 3.З (minuskel: з) er en bokstav i det kyrilliske alfabetet, som representerer konsonanten [z]. Den uttales som en stemt s [z], utenom i slutten av ord, der den uttales som vanlig s.
Fra 1957 til 1986, ble en bokstav brukt sammen med det latinske alfabetet for å skrive zhuang. I 1986 ble zhuang sin ortografi endret, slik at den ble ASCII-kompatibel, og з ble byttet ut med bokstaven j. Bokstaven ble brukt til å representere høy tone. 
I Unicode kodes з som U+1047 (၇) og U+1079 (ၹ).
И

И (minuskel: и) er en bokstav i det kyrilliske alfabetet, uttalt [i] i russisk, eller [ɪ] i ukrainsk. Den ser ut som en speilvendt versjon av den latinske bokstaven N, og kommer fra den greske bokstaven eta (Η, η, uttalt [ɛː] i gammelgresk, men [i] i moderne gresk).
Den er den tiende bokstaven i det russiske alfabetet, og den ellevte bokstaven i ukrainsk.
Kit Watkins

Kit Watkins (født 20. november 1953 i Virginia) er en amerikansk musiker kjent som tidligere keyboardist og låtskriver i det amerikanske  progrockbandet Happy the Man samt som tidligere keyboardist i det britiske bandet Camel. 
Watkins begynte å lære seg piano hjemme fra han var fem år og gjennom tenårene ble han drevet mot rockemusikk. Han var med på å starte en rekke lokale band hvor han spilte alle slags tangentinstrumenter og fløyte samt at han sang. Da Watkins var 18 år i 1971, ble han oppdaget for hans låtskriverevner og tatt med i Happy the Man som ble grunnlagt på det lokale universitetet. Og det var med dette bandet han utviklet seg som musiker og hvor han skrev, fremførte, arrangerte og produserte. I løpet av seks år hadde bandet gitt ut fem album.
I 1979 ble Kit Watkins med the britiske progrock-bandet Camel for å delta på innspilling av albumet I Can See Your House from Here og flere turnéer i England, Europa og Japan fra 1980 til slutten av 1982.
Kits solokarriere begynte i 1980 med et selvprodusert album som het Labyrinth, og var utgitt på hans eget plateselskap Azimuth Records. Han ga ut flere soloalbum i løpet av 1980-tallet, noen på sitt eget selskap og andre på større internasjonale plateselskaper. Kit Watkins' musikkstil har skiftet fokus fra album til album og han har omfattet varierte sjangere som progrock, elektronika, ambient, jazz og fusion. Noen av de musikalske forbildene er Brian Eno og Joni Mitchell. Kit Watkins har en variert musikkstil som gjør at han kan flytte fokus mellom albumene.
I 2001 fremførte Kit en konsert i Philadelphia for første gang etter 20 år. Han har nevnt på sin hjemmeside at han vil fortsette å fremføre spesielle konserter. Den siste utgivelsen hans kom i 2007 under navnet The Works og inneholder alle tidligere utgivelser på et medium. Watkins avslørte i et intervju i Aftenposten i juli 1982 at Terje Rypdal var en av hans store inspirasjonskilder.


== Referanser ==


== Eksterne lenker ==
(en) Kit Watkins på Discogs 
(en) Kit Watkins på MusicBrainz 
(en) Kit Watkins på AllMusic 
Kit Watkins.com – Watkins offisielle hjemmeside
Allmusic.com – Biografi og diskografi
Happy the Man

Happy the Man er et amerikansk band som ble stiftet 1972 i Virginia. Bandet hører sjangermessig til innen progressiv rock.
Bandet er regnet som et av de mest markante amerikanske progrockbandene og blir ofte sammenlignet med Yes og Genesis for deres harmoni, samt med Gentle Giant for deres komplekse komposisjoner. Likevel er lydbildet til Happy The Man langt unna disse bandene. Happy the Man har en egen sans for symfonisk drama, komplekse mellomspill, merkelige tidssignaturer og et jazzpreget, futuristisk og lunt lydbilde. Selv om deres store instrumentale verker er mer eller mindre usammenhengende så bærer bandet en innviende oppfølger til progrockens musikksamlere. 
Deres debutalbum fra 1977 med samme navn ble spilt inn med trommeslager Mike Beck og introduserte alle medlemmenes komposisjoner. Kit Watkins med symfonisk keyboard, Frank Wyatt med vokal på sine tekster og Stanley Whitaker med gitar og sin sans for humor på låtene «Stumpy Meets the Firecracker in Stencil Forest» og «Knee Bitten Numphs in Limbo». Det nesten helt instrumentale oppfølgeralbumet Crafty Hands ble gitt ut i 1978 mens albumet Better Late ble spilt inn i 1979. Begge albumene var med forskjellige trommeslagere. 
Etter at Better Late ble spilt inn ble bandet oppløst. Kit Watkins gikk til det britiske progrockbandet Camel og spilte inn to album med dem før han startet med egne prosjekter. Noen album fra bandet ble trykket fra uavhengige plateselskap og ble utgitt etter oppløsningen. Happy The Man gikk sammen igjen til progrockfestivalen NEARfest med David Rosenthal på keyboards.


== Medlemmer ==
Kit Watkins – keyboard, dro til Camel i 1979.
Frank Wyatt – keyboard
Stanley Whitaker – gitar og vokal
Rick Kennel – bass
Cliff Fortney – vokal, dro etter at bandet signerte med plateselskapet Arista.
Mike Beck – trommeslager på debutalbumet Happy the Man.
Ron Riddle – trommeslager på albumet Crafty Hands".
Coco Rousell – trommeslager på albumet Better Late.


== Diskografi ==
1976 – Happy the Man
1978 – Crafty Hands
1984 – 3rd: Better Late... (Live, spilt inn i 1979).
1978 – Retrospective (Samlealbum)
1978 – Beginnings (Samlealbum)
1994 – Live
1999 – Death's Crown
2004 – The Muse Awakens


== Eksterne lenker ==
Offisielt nettsted 
(en) Happy the Man på Discogs 
(en) Happy the Man på MusicBrainz 
(en) Happy the Man på AllMusic
Bombarde

Bombarden er et musikkinstrument i treblåserfamilien. Den er et bretonsk folkemusikkinstrument, en slags konisk obo. Den er vanligvis stemt i B♭, og kan spille en diatonisk skala over to oktaver.
Bombarden krever så mye pust at en bombardespiller ikke kan spille lenge om gangen. Dette passer bretonsk musikk hvor det ofte er bombardesolo som blir svart av resten av orkesteret; da kan bombardespilleren hente seg inn mens resten spiller svaret.
Dagfinn Sundsbø

Dagfinn Sundsbø (født 11. desember 1946 i Lindås) er en norsk politiker (Sp).
Han ble valgt som vararepresentant til Stortinget fra Akershus i 2005, og møtte som fast representant mens Åslaug Haga var i regjering fra 2005 til 2008. Sundsbø var statssekretær i Helse- og omsorgsdepartementet fra juni 2008 til oktober 2009. Fra 20. oktober 2009 til 28. september 2012 var han statssekretær for Jens Stoltenberg i Jens Stoltenbergs andre regjering.Han er tidligere fylkesleder i Akershus Senterparti, og var vararepresentant til Stortinget også i periodene fra 1993 til 2005. Han var medlem av Akershus fylkesting fra 1991 til 2005, medlem av Fet kommunestyre fra 1987−1991 og medlem av Lillestrøm kommunestyre 2019−2023. Sundsbø er også innvalgt i Viken fylkesting i perioden 2019-2023.Sundsbø har handelsskole- og høgskoleutdannelse, og har arbeidet i Senterungdommen/Senterpartiet 1969–76, og i Norges Bondelag 1980–2001. Fra 2001 til 2005 var han generalsekretær i Senterpartiet.
Han er en yngre bror av politikeren Svein Sundsbø.


== Referanser ==


== Eksterne lenker ==
(en) Dagfinn Sundsbø – kategori av bilder, video eller lyd på Commons 
(no) Dagfinn Sundsbø hos Stortinget 
(no) Dagfinn Sundsbø hos Norsk senter for forskningsdata
Ivar Skulstad

Ivar Arne Skulstad (født 16. mai 1953 i Eidskog) er en norsk politiker (Ap).
Skulstad er utdannet med realskole, handelsskole og befalsskole. Han arbeidet i forsvaret fra 1972–73 og ved Magnor Glassverk AS fra 1973–75. Deretter i NSB Reisebyrå 1975–88 som avdelingsleder og i Hedmark Energi AS 1988–99, der han var salgs- og markedssjef. Han var også ansattes representant i styret for Hedmark Energi AS.
I 1999 ble han valgt som ordfører i Eidskog kommune, og gjenvalgt i 2003. Han har vært medlem av kommunestyret 1979–2007 (varaordfører 83–87), der han har hadde en rekke lederverv i forskjellige politiske komiteer, råd og utvalg.
Under Skulstads ledelse gikk kommunen gjennom en omorganisering og strukturendring med støtte fra alle partier. Gjennom enstemmige kommunestyrevedtak ble det lansert flere garantier, blant annet for rask medisinsk behandling og barnehageplass i løpet av én uke. Etter de høye strømprisene vinteren i forveien, la Skulstad i 2003 frem et forslag om at Glåmdalskommunene burde forhandle frem en strømavtale på vegne av innbyggerne, og dermed oppnå gunstigere pris. 6500 innbyggere i 7 kommuner benyttet seg av tilbudet. Ved kommunevalget i 2003 var Skulstad eneste ordførerkandidat i Eidskog, og ble gjenvalgt etter at Arbeiderpartiet oppnådde rent flertall av representantene i kommunestyret. 
Skulstad var også regionleder for Glåmdal Regionråd 2003–2005. Fra starten i 2001 og fra til 2008 har han vært styreleder i Eidskog Næringsservice KF. Skulstad har siden 1999 vært styreleder i Eidskog Boligstiftelse som har ansvar for å bygge og drifte omsorgsboliger i Eidskog. 
Ivar Skulstad ble valgt som vararepresentant til Stortinget fra Hedmark i 2005, og møtte fast på Stortinget mens Sylvia Brustad var i regjering. Han er tidligere medlem av Kontroll og konstitusjonskomiteen.


== Referanser ==


== Eksterne lenker ==
(no) Ivar Skulstad hos Stortinget 
(no) Ivar Skulstad hos Norsk senter for forskningsdata
Thomas Breen

Thomas Breen (født 13. september 1972 i Folldal) er en norsk Ap-politiker fra Folldal i Hedmark. Han har vært stortingsrepresentant 2005-2013, og fylkesråd i Hedmark 2015-19.
Thomas Breen har siden juli 2019 vært direktør for interesseorganisasjonen Norsk Vann. 
Breen ble valgt som vararepresentant til Stortinget fra Hedmark i 2005. Han møtte fast som medlem i justiskomiteen, ettersom den valgte representanten Knut Storberget var i regjering. Fra 2009-2013 var Breen medlem av finanskomiteen, valgkomiteen og helse- og omsorgskomiteen. Han ble innvalgt på Stortinget fra Hedmark ved stortingsvalget 2009. Han stilte ikke til gjenvalg i 2013.
Thomas Breen var i perioden 2015-2019 fylkesråd for næring, folkehelse, tannhelse og likestilling i Hedmark fylkeskommune. 
Han var varaordfører i hjemkommunen fra 2003 til han ble stortingsrepresentant. Han satt i kommunestyret 1999-2005, og har vært styremedlem i Hedmark Ap. Breen er utdannet som bygningstekniker ved Gjøvik tekniske fagskole.


== Referanser ==


== Eksterne lenker ==
(no) Thomas Breen hos Stortinget 
(no) Thomas Breen hos Norsk senter for forskningsdata 
jus.no: Intervju med Breen i Advokatbladet
Dag Ole Teigen

Dag Ole Teigen (født 10. august 1982 i Volda i Møre og Romsdal) er en norsk politiker (Ap). Han vokste opp på Fiskå i Vanylven i Møre og Romsdal, men er nå bosatt i Risør.Han var vararepresentant til Stortinget for Hordaland 2005–2009, og møtte fast mens Anne-Grete Strøm-Erichsen var statsråd i Forsvarsdepartementet. Ved stortingsvalget 2009 var han fjerdekandidat for Ap i Hordaland, og fikk fast plass på Stortinget i perioden 2009–2013. 
Fra universitetene i Agder og Bergen er Teigen utdannet statsviter, med master i offentlig politikk og ledelse fra Universitetet i Agder (2014) og bachelor i kultur- og samfunnsvitenskap fra Universitetet i Bergen, sammenliknende politikk og samfunnsøkonomi (2004).


== Stortingskomiteer ==
2005–2009: medlem av Helse- og omsorgskomiteen
2009–2013: medlem av Finanskomiteen


== Verv ==
2005: organisatorisk nestleder i AUF i Hordaland
2003–2005: medlem av Fjell kommunestyre
2002–2003: leder i Sotra AUF
2001–2004: medlem av styret for Mensa Bergen


== Referanser ==


== Eksterne lenker ==
(en) Dag Ole Teigen – kategori av bilder, video eller lyd på Commons 
(no) Dag Ole Teigen hos Stortinget 
(no) Dag Ole Teigen hos Norsk senter for forskningsdata
Svein Gjelseth

Svein Asbjørn Gjelseth (født 2. februar 1950) er en norsk politiker (Ap). Han var stortingsrepresentant for Møre og Romsdal i perioden 2009-2013 og var medlem av kirke-, utdannings- og forskningskomiteen. 
Gjelseth var første vararepresentant fra 2005 til 2009 og møtte fast for Karita Bekkemellem i hennes statsrådtid (oktober 2005 – oktober 2007). Han var da medlem av transport- og kommunikasjonskomiteen.
Gjelseth var varaordfører i Herøy 1987–1989, og ordfører 1989–1995 og 1999–2003.
Gjelseth har utdanning som ingeniør/adjunkt, og fagbrev som mekaniker fra 1983. Gjelseth har vært fisker og maskinassistent på fiskebåter 1967–1970, mekaniker, konstruktør, driftsingeniør ved Smedvik Mek. Verksted 1974–1979, driftsingeniør ved Ulsteingruppen 1979–1983, lærer og hovedlærer ved Herøy videregående skole 1983–1989, konsulent ved Vekst Næringsutvikling AS 1996–1999, samt daglig leder ved Herøy Næringsforum 2004–2005.


== Referanser ==


== Eksterne lenker ==
(no) Svein Gjelseth hos Stortinget 
(no) Svein Gjelseth hos Norsk senter for forskningsdata 
(no) Svein Gjelseths stemmegivning på Stortinget (arkivert) siden 2009 systematisert av organisasjonen Holder de ord
Truls Wickholm

Truls Aronsen Wickholm (født 15. oktober 1978) er en norsk politiker (Ap). 14. oktober 2021 ble han utnevnt som statssekretær for arbeids- og inkluderingsminister Hadia Tajik (Ap). 
Fra 18. oktober 2017 til 14. oktober 2021 var han ordfører på Nesodden. 
Fra 2020 er han medlem av Norges Banks representantskap. 
Han var fast møtende på Stortinget i tre perioder fra 2005 til 2017.
Han ble valgt som vararepresentant til Stortinget fra Oslo fra og med 2005. I perioden 2005–09 møtte han som fast representant på Stortinget for daværende statsminister Jens Stoltenberg; i perioden 2009–13 møtte han fast mens Jonas Gahr Støre var i regjering. Etter stortingsvalget 2013 var han fast møtende på Stortinget fordi Jens Stoltenberg hadde permisjon for å være generalsekretær i NATO.
I Støres AP/SP-regjering fra oktober -21 er Truls Wickholm statssekretær for arbeids- og inkluderingsminister Hadia Tajik.
Truls Wickholm er utdannet energimontør med arbeidserfaring fra Hafslund/Oslo Energi, og kommer fra Holmlia. Han er tidligere fagligpolitisk ansvarlig og styremedlem i Oslo Arbeiderparti fra 2003 - 2013. Han var tidligere nestleder i AUF i Oslo og medlem av AUFs sentralstyre.
Wickholm er gift med Edina Ringdal.


== Referanser ==


== Eksterne lenker ==
(en) Truls Wickholm – kategori av bilder, video eller lyd på Commons 
(no) Truls Wickholm hos Stortinget 
(no) Truls Wickholm hos Norsk senter for forskningsdata
Erling Sande

Erling Sande (født 8. november 1978 på Davik i Bremanger) er en norsk politiker (Sp). Han var stortingsrepresentant for Sogn og Fjordane fra 2005 til 2013, da han møtte for Liv Signe Navarsete, som var statsråd. Ved stortingsvalget 2021 ble Sande valgt til stortingsrepresentant på eget mandat.


== Liv og virke ==
Han vokste opp på gård i Davik og hadde en rekke verv i Senterungdommen i ungdomsårene. Sande var medlem av Bremanger kommunestyre 1999–2003 og Sogn og Fjordane fylkesting 1999–2007. I 2003 ble han medlem av fylkesutvalget og ansatt som politisk rådgiver for Senterpartiets stortingsgruppe.I 2005 ble han stortingsrepresentant for Sogn og Fjordane, da han rykket inn som vararepresentant for statsråd Liv Signe Navarsete. Sande var leder i Stortingets energi- og miljøkomité 2009–2013 og nestleder i Senterpartiets stortingsgruppe 2009–2010. Han søkte ikke gjenvalg til Stortinget i 2013.I 2013 ble Sande konserndirektør for strategi og utvikling i Sogn og Fjordane Energi på Sandane.Han er utdannet cand.mag. med mellomfag i historie og samfunnsgeografi og grunnfag i sammenlignende politikk fra Universitetet i Bergen. Han bor med sin familie på Vereide i Gloppen kommune.


== Stortingskomitéer ==
2021–2025: Leder av Transport- og kommunikasjonskomiteen
2009–2013: Leder av Energi- og miljøkomiteen
2007–2009: Medlem av Energi- og miljøkomiteen
2005–2007: 2. nestleder i Familie- og kulturkomiteen


== Referanser ==


== Eksterne lenker ==
(en) Erling Sande – kategori av bilder, video eller lyd på Commons 
(no) Erling Sande hos Stortinget 
(no) Erling Sande hos Norsk senter for forskningsdata 
(no) Erling Sandes stemmegivning på Stortinget (arkivert) siden 2009 systematisert av organisasjonen Holder de ord
Arild Grande

Arild Aglen Grande (tidligere gift Stokkan, født 5. april 1978 i Trondheim) er en norsk politiker (Ap).
Han vokste opp på Ytterøy i Levanger kommune. Han er utdannet innen kirkemusikk fra Institutt for musikk ved Norges teknisk-naturvitenskapelige universitet, og arbeidet som organist i Levanger 2000–2005.
Han var 1. vararepresentant til Stortinget fra Nord-Trøndelag 2005–2009, og møtte fast for statsråd Bjarne Håkon Hanssen hele perioden. Grande var innvalgt på eget mandat fra 2009 til 2021. Han var medlem av Stortingets kommunal- og forvaltningskomité 2005–2009, og fra 2009 til 2017 satt han i Stortingets familie- og kulturkomité som partiets familiepolitiske talsmann.
Grande var fylkessekretær 1997–2000 og fylkesleder 2000–2002 i Nord-Trøndelag Arbeidernes ungdomsfylking (AUF), leder i Nord-Trøndelag Barne- og Ungdomsråd 2001–2002, medlem av Nord-Trøndelag fylkesting 2003–2005 og leder i fylkestingets utdannelses-, kultur- og helsekomité 2003–2005. Han ble høsten 2007 oppnevnt som leder av Mannspanelet, nedsatt av Barne- og likestillingsdepartementet i forbindelse med en ny stortingsmelding om menn og mannsroller.


== Referanser ==


== Eksterne lenker ==
(en) Arild Stokkan-Grande – kategori av bilder, video eller lyd på Commons 
(no) Arild Stokkan-Grande hos Stortinget 
(no) Arild Stokkan-Grande hos Norsk senter for forskningsdata 
(no) Arild Grandes stemmegivning på Stortinget (arkivert) siden 2009 systematisert av organisasjonen Holder de ord
Jackson Browne

Clyde Jackson Browne (født 9. oktober 1948 i Heidelberg, Tyskland) er en amerikansk musiker, gitarist, pianist og låtskriver.


== Diskografi ==
1972 Jackson Browne
1973 For Everyman
1974 Late for the Sky
1976 The Pretender
1977 Running on Empty
1980 Hold Out
1983 Lawyers in Love
1986 Lives in the Balance
1989 World in Motion
1993 I'm Alive
1996 Looking East
1997 The Next Voice You Hear: The Best of Jackson Browne (samlealbum)
1996 Best of... Live (utgitt i Australia)
2002 The Naked Ride Home
2004 Very Best of Jackson Browne (Dobbel-CD, samlealbum)


== Referanser ==


== Eksterne lenker ==
Offisielt nettsted 
(en) Jackson Browne – kategori av bilder, video eller lyd på Commons 
(en) Jackson Browne – galleri av bilder, video eller lyd på Commons 
(en) Jackson Browne på Internet Movie Database 
(da) Jackson Browne på Filmdatabasen 
(en) Jackson Browne hos The Movie Database 
(en) Jackson Browne hos Internet Broadway Database 
(en) Jackson Browne på Apple Music 
(en) Jackson Browne på Discogs 
(en) Jackson Browne på MusicBrainz 
(en) Jackson Browne på SoundCloud 
(en) Jackson Browne på Spotify 
(en) Jackson Browne på Songkick 
(en) Jackson Browne på Last.fm 
(en) Jackson Browne på Genius — sangtekster 
(en) Jackson Browne på AllMusic 
Jackson Browne på Twitter 
Jackson Browne på Twitter 
Jackson Browne på Facebook 
Jackson Browne på Instagram 
Jackson Browne på YouTube 
Jackson Browne på TikTok